Page:Medicina de quadrupedibus.djvu/76

20 swetre apuldure rinde wul tosomne on wine ȝemenged ⁊ drince: raðe se flewsa fram hẏm ȝewiteð. Gif earan sin innan sara ⁊ þar *wẏrms sẏ on do þa ẏlcan sealfe: heo ẏs swiðe god. To þam weres willan to ȝefremmenne nẏme bares ȝeallan ⁊ smira mid þane *teors ⁊ þa herðan: þane hafað he micelne lust. Wið fẏlle-seocum men bares ȝeallen wirc to drence on wine oþþer on wætere: se drenc hine ȝehaled. Wid *spiwðan ⁊ tan ⁊ nappunge nim *bares ȝelinde ⁊ seoð on þrim sesterum wæteres fort *se *ðridda dæl *sy *beweallen [do] þar-to bares fam ⁊ drince: he bẏd hæl, ⁊ he sẏlf wundraþ ⁊ weneþ ꝥ hit sẏ oþer læcedom ꝥ he drince. Þam þe under hẏ miȝað bares blædre ȝebræded ⁊ ȝeseald to etanne: þa unhæle heo ȝehæled. Wið oman *bares scearn ⁊ swefel ȝegnide on wine ⁊ ȝelome drince: þa oman hẏt ȝebeteþ.

Wið *deofulseocnẏsse ⁊ wið ẏfele ȝesihþe *wulfes flæsc wel ȝetawod ⁊ ȝesoden sẏle etan þam þe þearf sẏ: þa scinlac þa hẏm ær ætiwdan ne ȝeunstillaþ hẏ hine. To slæpe *wulfes heafod leȝe under þane pule: se unhala slæped. *Eaȝwrac onweȝ to done ȝemin *wulfes *swẏþre eaȝe ⁊ hẏt tosting ⁊ wrẏþ to þan eaȝon: hit ȝewanaþ ꝥ sar ȝif hẏt ȝelomelice þar-mid ȝesmẏred bẏð. Se wifman þat habbæ dead bearn on innoþe, ȝif heo drinced *wylfene meoluc mid wine ȝemenged ȝelice efne, sona hẏt haleð.